उत्तर प्रदेश में रिपोर्टिंग के लिए पहुंचे पत्रकार की रेलवे पुलिस ने कर दी बुरी तरह पिटाई, वीडियो हुआ वायरल  
रेलवे पुलिस ने की पत्रकार की पिटाई
उत्तर प्रदेश के शामली का मामला
वीडियो वायरल होने पर SHO और कांस्टेबल सस्पेंड
उत्तर प्रदेश के शामली से एक पत्रकार को पीटे जाने का मामला सामने आया है. यहां एक निजी न्यूज चैनल न्यूज 24  में  स्ट्रिंगर अमित शर्मा डीरेल हुई मालगाड़ी को रिपोर्ट करने पहुंचे थे तभी जीआरपी पुलिसर्मियों ने उनकी बुरी तरह पिटाई कर दी.  अमित जब अपने मोबाइल से फुटेज ले रहे थे तभी जीआरपी पुलिस इंस्पेक्टर ने उनका मोबाइल छीन लिया और उनके साथ मारपीट की. इसके बाद अमित को रात भर थाने में बैठाए रखा गया. साथी पत्रकारों के धरने के बाद सुबह उन्हें  छोड़ा गया. अमित को पीटे जाने का भी एक वीडियो सामने आया है, जिसमें पुलिसकर्मी उन्हें घूंसों से मारते हुए दिख रहा है. 
पत्रकार अमित शर्मा ने बताया, ''वे सादे कपड़ों में थे.  एक ने उन्हें मारा तो कैमरा गिर गया . जब उसे उठाने लगा तो उन्होंने मुझे मारा और गालियां दीं. मुझे लॉकअप में बंद कर दिया गया, फोन छीन लिया गया और उन्होंने मेरे मुंह में पेशाब कर दिया." 
#WATCH Shamli: GRP personnel thrash a journalist who was covering the goods train derailment near Dhimanpura tonight. He says, "They were in plain clothes. One hit my camera&it fell down. When I picked it up they hit&abused me. I was locked up, stripped&they urinated in my mouth" pic.twitter.com/nS4hiyFF1G
पत्रकार को पीटे जाने के इस मामले में यूपी पुलिस के डीजीपी ओपी सिंह ने तत्काल प्रभाव से शामली जीआरपी एसएचओ राकेश कुमार और कांस्टेबल संजय पवार को निलंबित कर दिया गया है. 
We have come across a video where a journalist has been beaten up & put up in a lock up. DGP UP OP Singh has ordered for immediate suspension of SHO GRP Shamli Rakesh Kumar & Const. Sanjay Pawar.
Strict punishment shall be accorded to policemen misbehaving with citizens.
बता दें शामली रेलवे विभाग की लापरवाही  के चलते धीमानपुरा रेलवे फाटक के पास मंगलवार रात करीब साढ़े आठ बजे ट्रेक शंटिग (ट्रेक बदलना) के दौरान मालगाड़ी के दो डिब्बे पटरी से उतर गए थे. मालगाड़ी के डिब्बे उतरने से जोरदार धमाका हुआ जिससे आसपास के यात्री डर गए. इस घटना में ट्रेक भी क्षतिग्रस्त हो गया और काफी देर तक रेल यातायात बाधित रहा. साथ ही दूसरा रेलवे फाटक बंद होने से सड़क यातायात भी बाधित हो गया. रेलवे के अधिकारी एवं इंजीनियरिंग विभाग की टीम देर रात तक मौके पर लगी रही.